Taon 1900, siya peryodista asin tinogdas an peryodikong El Nuevo Dia, na nag-abot nin tolong taon. Kan taon 1904, an administrasyon kolonyal kan mga Amerikano pignombrahan siya gobernador kan Cebu. Dangan duwang taon kaini, nabotohan na siya komo gobernador kan Cebu man giraray. Kan siya gobernador, nagdalagan siya sa eleksyon sa enot na Asamblea Filipina kan taon 1907 kun saen siya nakaluwas. Igdi sa Asambliya, napili siyang Speaker. Sa edad na 29 pa sana siya na an saro sa pinaka-halangkaw na opisyal kan Filipinas kan panahon na idto.